डोनाल्ड ट्रंप और पीएम मोदी के बीच पहली मुलाकात को लेकर उत्सुक हैं : अमेरिका  
भारत के साथ मजबूत संबंध बनाने को आशान्वित : US
सोमवार को व्हाइट हाउस में पीएम मोदी और ट्रंप की मुलाकात
ट्रंप ने यूपी चुनाव की जीत पर पीएम मोदी को दी थी बधाई
प्रधानमंत्री नरेंद्र मोदी और अमेरिकी राष्ट्रपति डोनाल्ड ट्रंप के बीच अगले सप्ताह होने वाली मुलाकात से पहले ट्रंप प्रशासन ने कहा है कि अमेरिका भारत के साथ संबंधों को मजबूत बनाने को लेकर आशान्वित है. अमेरिकी विदेश विभाग की प्रवक्ता हीथर नॉर्ट ने संवाददाताओं से कहा, हम अमेरिका और भारत के बीच संबंधों को मजबूत बनाने को लेकर आशान्वित हैं. उन्होंने कहा, हमारे बीच परस्पर सहयोग के कई क्षेत्र हैं, आतंकवाद से मुकाबला है, दोनों देशों के लोगों के बीच का संबंध मजबूत हैं इसलिए हम इस दौरे को लेकर उत्सुक हैं. पीएम मोदी और डोनाल्ड ट्रंप सोमवार को व्हाइट हाउस में मिलने वाले हैं. दोनों नेताओं की यह पहली मुलाकात होगी. पिछले साल नवंबर में डोनाल्ड ट्रंप के अमेरिका का राष्ट्रपति निर्वाचित होने के बाद दोनों नेताओं ने फोन पर बात की थी. उत्तर प्रदेश विधानसभा चुनाव में भाजपा की जीत के बाद भी डोनाल्ड ट्रंप ने पीएम मोदी को फोन कर बधाई दी थी.
पूर्ववर्ती ओबामा प्रशासन के दौरान पीएम मोदी की बराक ओबामा से रिकार्ड आठ बार मुलाकात हुई थी. पीएम मोदी ने वाशिंगटन का तीन बार दौरा किया था, जबकि साल 2015 में ओबामा की ऐतिहासिक भारत यात्रा हुई थी, जिसमें वह गणतंत्र दिवस समारोह के मुख्य अतिथि थे.     

पूर्ववर्ती ओबामा प्रशासन के दौरान पीएम मोदी की बराक ओबामा से रिकार्ड आठ बार मुलाकात हुई थी. पीएम मोदी ने वाशिंगटन का तीन बार दौरा किया था, जबकि साल 2015 में ओबामा की ऐतिहासिक भारत यात्रा हुई थी, जिसमें वह गणतंत्र दिवस समारोह के मुख्य अतिथि थे.